Egzoopilaaneetiin pilaaneetota sirna soolaarii alatti argaman Ta’aanii akkuma pilaaneetonni sirna soolaarii keessatti aduu irra siiqqee isaaniitiin marsani. Isaanis urjii isaanii irra marsu. Garuu egzoopilaaneetonni ta’anii fakkeenyaaf “rogue planet” jedhamuun kan waamaman haadhuura gaalaaksii kan naannaa’aniifi urjii kamiiniyyuu kan hinhidhamne yookiin walhinqabannedha. Egzoopilaaneetota kana hangaafi diyaameetirii isaa safaruuf gaasawaa fi kattawaa ta’u isaanii ilaaluu ni dandeenya. Kanamalees saayinsistonni egzoopilaaneetota kana argachuuf karaalee shan fayyadamu. Isaan keessaas maloonni “transit”fi “radial velocity” warreen beekamoo ta’anidha.Yeroo pilaanettoonni kun nama urjicha ilaalaa jirufi urjii irra marsaa jiran giddu darban yeroo muraasaaf ifa urjii kanaa dimimmisa godhu. Kunis mala jiraachuu egzoopilaaneetii itti beeknu dha. Inni lammaffaan immoo pilaaneetoonni urjii marsuun urjichi hawaa keessatti akka “wobble” ta’u godhu. Yeroo kana yeroo astiroonomerroonni urjii kana ilaalan halluun ifa isaa akka jijjiiramu godhu. urjileen humna harkisa (giravitional) pilaaneetii isa marsuun midhamu. Kunis yeroo teleskoppiidhaan ilaalaman ispektaramii ifaa urjii sanaa miidha.malli kun immo raadiyaal veeloositii jedhama. Haala moggaasa maqaasaanii yemmuu ilaallu immoo jalqaba maqaa urjii irra marsanii fudhachuun fageenya urjichaarra qaban irratti hundaa’uun qubee b irraa kaasee kan kennamufidha.egzoopilaaneetiin jalqaba argamee pirooksimaa seentaawurii b ilaaluu dandeenya. Pilaaneetiin kun urjii pirooksimaa seentaawurii kan marsudha.